text: TV SYD-reporter fik vellignende kage
  31 maj 2016 kl. 16.25
  TVSYD-reporter Dorte Callesen blev yderst overrasket, da en konditor trak en kage frem, som lignede Callesen selv.
  Tirsdag blev reporter Dorte Callesen på TV SYD+programmet Naboer temmelig kage-overrasket, da programmet besøgte konditoriet Kage Atelier i Vejle.
  Indehaveren, Ewalina Szuba, trak en yderst vellignende Callesen-kage frem fra køleskabet. Se det i klippet øverst i artiklen.
  Tirsdag var i øvrigt sidste gang, at TV SYD+ sendte programmet Naboer. Det stopper efter halvandet år på skærmen, men genfødes i en ny og anderledes version. Mere om det senere. Nyd nu bare kagen.
  